Diari Oficial de la Generalitat Valenciana


Sumari del DOGV 821, del 10-05-1988 (1988/811088)

RESOLUCIÓ de 10 de maig de 1988, de la Conselleria de Sanitat i Consum, per la qual es dicten instruccions per a l'aplicació del que disposa l'Acord del Consell, de 9 de maig, sobre retribucions de determinat personal del Servei Valencià de Salut, pel que fa al personal facultatiu dels Equips d'Atenció Primària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   821

Data del DOGV
:   10-05-1988

Secció del DOGV
:   ALTRES DISPOSICIONS

Número del document
:   1988/811088


Data del document
:   10-05-1988

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 10 de maig de 1988, de la Conselleria de Sanitat i Consum, per la qual es dicten instruccions per a l'aplicació del que disposa l'Acord del Consell, de 9 de maig, sobre retribucions de determinat personal del Servei Valencià de Salut, pel que fa al personal facultatiu dels Equips d'Atenció Primària.  
El Reial Decret-Llei 3/1987, d'11 de setembre, aprovà el nou sistema retributiu del personal de l?Institut Nacional de la Salut, sistema retributiu l?efectivitat del qual, en relació amb els diferents col·lectius del personal esmentat, corresponia determinar al Govern, d'acord amb allò previst en la Disposició Final Segona Tres de l?esmentada norma.  
Aprovada per Acord de Consell de Ministres de 15 d'abril de 1988 (BOE de 29 d'abril), l'aplicació del nou sistema retributiu al personal Facultatiu dels Equips d'Atenció Primària i assignat complement específic a la totalitat dels llocs de treball de Facultatius en els esmentats Equips, i determinada la seua aplicabilitat pel Consell, mitjançant Acord de 9 del mes corrent, cal dictar les Instruccions escaients per a l'assignació dels esmentats complements als Facultatius que actualment estan incorporats als Centres de Salut de la Comunitat Valenciana.  
Sens perjudici que la totalitat dels llocs de treball de Facultatius dels Equips d'Atenció Primària tinguen assignat complement específic, en considerar l'Administració essencial l?exclusiva dedicació, singularment la dels Metges, a la Sanitat Pública, s'ha dissenyat un procediment per a l'aplicació del nou règim retributiu que se centra en un sistema especial i transitori d'acceptació inicial, amb la sol·licitud prèvia individual i voluntària, de la percepció del complement específic, amb la possibilitat de renunciar-hi una vegada transcorreguts tres anys i mitjançant un preavís produït amb una antelació d'un any.  
Aquest sistema especial i transitori serà aplicable exclusivament al personal actualment incorporat als Equips d'Atenció Primària, ja que la constitució de nous equips suposarà la convocatòria de les corresponents places sota la modalitat d'exclusiva dedicació, encara que mantindran la possibilitat d'opció els Facultatius que, ostentant actualment la condició de personal estatutari del Servei Valencià de Salut o de funcionari dels Cossos de Sanitaris Locals, puguen incorporarse en el futur als Equips d'Atenció Primària.  
La percepció de complement específic, d'acord amb l'article 16 de la Llei 53/1984, de 26 de desembre, d'Incompatibilitats del Personal al Servei de les Administracions Públiques, i amb l?article 26 del Reial Decret 598/1985, de 30 d'abril, que la desplega, en relació amb allò disposat en el Decret 60/1985, de 13 de maig, del Consell, suposarà la impossibilitat de fer compatible, en els termes que les dites normes assenyalen, altra activitat pública o privada, tret d?allò relatiu a l'exercici de funcions docents o assistencials en plaça vinculada o com a Professor Universitari Associat i a la realització d'activitats d'investigació no permanent i assessorament en supòsits concrets, d'acord amb el que estableixen l'article 60 de la Llei 53/1984, i en la Base Tretzena de l'article 4º del Reial Decret 1558/1986.  
Conformement amb tot això, es dicten les instruccions següents:  
Primera. Objecte i Ambit.  
Durant el termini que assenyala la norma tercera, el personal facultatiu incorporat a Equips d'Atenció Primària en Centres de Salut constituïts conformement a allò previst en el Reial Decret 137/1984, d'11 de gener, i disposicions complementàries, podrà exercir l?opció de percebre el complement específic assignat al seu lloc de treball. Qui presente sol·licitud exercint tal opció s'entendrà que des de l'1 de juny de 1988 reunen els supòsits de fet necessaris per poder meritar el complement, especialment exercir el seu lloc de treball amb caràcter exclusiu al sistema sanitari públic.  
Segona. Forma.  
La sol·licitud serà cursada pels interessats necessàriament en el model que s'adjunta com a Annex a aquestes Instruccions i es presentarà en la Institució en què es presta serveis. Dins de les quaranta-vuit hores següents a la conclusió del termini de presentació de sol·licituds, totes seran cursades, sota una relació única i alfabetitzada, pels Delegats del Servei Valencià de Salut a la Secretaria General de la Conselleria de Sanitat i Consum.  
Tercera. Termini.  
A partir de la publicació d'aquestes instruccions, els interessats podran exercir la deguda opció fins al dia 31 de maig de 1988, inclusivament.  
Quarta. Obligacions.  
El personal que opte per la percepció del complement específic, a més de quedar incompatible per a l?exercici de qualsevol altra activitat, pública o privada, no prevista en la Llei 53/1984, de 26 de desembre, i normes de desplegament, podrà ser requerit per al servei fora de la jornada de treball reglamentàriament fixada per a l?Equip d'Atenció Primària, quan caldrà l'atenció d'afers funcionalment atípics o amb caràcter esporàdic o ocasional.  
Qui opte per la percepció del complement específic podrà renunciar-hi en qualsevol moment, i una vegada transcorreguts tres anys des de la seua efectivitat, renúncia que, si s'escau, haurà d'efectuar-se amb un preavís d'un any.  
Cinquena. Norma Final.  
La Secretaria General de la Conselleria de Sanitat i Consum, a la vista de les peticions cursades dictarà Resolucions, efectives des de l'1 de juny de 1988, mitjançant les quals se faran públiques les relacions de qui haurà exercit l?opció i reunesca els supòsits de fet escaients per percebre el complement específic.  
En funció del nombre de Facultatius que realitzen l?opció, i en la mesura que les disponibilitats pressupostàries ho permetran, es podrà establir nous terminis a fi que la resta de Facultatius podrà, en futurs exercicis, exercir l?opció a què es refereix la norma Primera.  
València, 10 de maig de 1988. - El Conseller de Sanitat i Consum: Joaquín Colomer Sala.  
ANNEX  
??????????????????????? ??????????????????  
 1r. Cognom Núm DNI  
??????????????????????? ??????????????????  
 2n. Cognom Nom  
FACULTATIU DE L'EQUIP D'ATENCIO PRIMARIA D?. ?????????????  
COM A: METGE ESTATUTARI DEL S.V.S.  
(1) METGE TITULAR  
MANIFESTA: Que no exerceix cap altra activitat, pública o privada, per la qual perceba cap remuneració que siga incompatible amb la percepció de complement específic en els termes prevists per la Llei 53/1984, i Decret 60/1985, de 13 de maig, de la Generalitat Valenciana, renunciant-hi si estigués exercint-la, abans de l'1 de juny de 1988.  
Que, conseqüentment, opta per prestar els seus serveis com a Facultatiu de l?Equip d'Atenció Primària en exclusiva dedicació.  
SOL·LICITA: La percepció del complement específic que li corresponga d'acord amb el sistema retributiu establert pel Reial DecretLlei 3/1987.  
???????????????, ??????????? d? ????????? de 1988  
Signat ??????????????????????????  
Il·lm. Sr. Delegat del S.V.S. en ???????????????????????